laion/Wikipedia-Exotic huggingface dataset:
Aníbal Acevedo

Aníbal Santiago Acevedo (sündinud 28. aprillil 1971 San Juanis) on Puerto Rico endine poksija. Acevedo sai II kergekeskkaalus (kuni 67 kg) 1992. aasta Barcelona olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Juan Hernándezele (Kuuba) ja jäädes edasisest medaliheitlusest välja. Acevedo osales I kergekeskkaalus (kuni 63,5 kg) 6. maailmameistrivõistlustel (Sydney, 1991), kuid kaotas veerandfinaalis hilisemale kuldmedalivõitjale ja maailmameistrile Konstantin Tszjule (NSV Liit) ja jäi edasisest medaliheitlusest välja. Acevedo poksis veebruarist 1993 kuni veebruarini 2012 elukutselisena. Ta pidas kokku 23 kohtumist, millest võitis 13 (neist 11 nokaudiga) ja kaotas 9 (neist 5 nokaudiga) kohtumist ning viigistas 1 kohtumise. 25. suveolümpiamängude poksivõistlus. Barcelona 1992. Tulemused inglise keeles 6. maailmameistrivõistlused poksis. Sydney 1991. Tulemused inglise keeles Aníbal Acevedo veebisaidil Olympedia (inglise) Aníbal Acevedo veebisaidil BoxRec (inglise)
Per aspera ad astra

Per aspera ad astra või ka Ad astra per aspera on ladinakeelne väljend, mis tähendab "läbi raskuste tähtede poole". "Per aspera ad astra", 1981. aasta NSV Liidu ulmefilm "Per aspera ad astra", ansambli Põhja-Tallinn album aastast 2012 "Per aspera ad astra", laul eelnimetatud albumilt. Seda väljendit on sageli kasutatud eri asutuste (nt Jakob Westholmi Gümnaasium), organisatsioonide (nt korporatsioonide Lettgallia ja Amicitia) ja autasude (nt Kolme Tähe orden) deviisina. Need sõnad on kirja pandud ka näiteks Eesti optiku, astronoomi ja leiutaja Bernhard Schmidti hauakivile.
Per aspera ad astra (Põhja-Tallinn)

"Per aspera ad astra" on ansambli Põhja-Tallinn debüütalbum aastast 2012.
Roheline Partei (Põhja-Iirimaa)

Põhja-Iirimaa Roheline Partei (inglise keeles Green Party in Northern Ireland, iiri keeles Comhaontas Glas i dTuaisceart Éireann) on 1983. aastal asutatud Põhja-Iirimaa roheline erakond. Erakonna koduleht
Alema looduskaitseala

Alema looduskaitseala ehk Alema botaaniline kaitseala asub Harju maakonnas Saue vallas Nurme külas. Kaitseala on loodud 1981. aastal eelkõige ohustatud taimeliikide kaitseks. Näiteks kasvab seal eriti arvukalt käpalisi ning kaitsealustest liikidest ka eesti soojumikas. Oluline on mitmete soole iseloomulike elupaigatüüpide säilitamine. Alema looduskaitseala kaitse-eeskiri Riigi Teatajas Alema looduskaitseala Eesti looduse infosüsteemis Alema looduskaitseala keskkonnaportaalis
Appiuse tee

Appiuse tee (ladina ja itaalia keeles Via Appia) oli üks vanematest ja strateegiliselt olulisematest teedest Roomas. Appiuse teed hakati rajama tsensor Appius Claudiuse algatusel 312. aastal eKr, täienduseks 334 eKr rajatud Ladina teele (ladina keeles Via Latina), mis ühendas Roomat Capua lähistel asunud Calvi kolooniaga. Statius on nimetanud Appiuse teed pikkade teede kuningannaks: “Appia teritur regina longarum viarum.” Appius Claudiuse järgi nime saanud tee ühendas algselt Roomat Capuaga, hiljem pikendati teed Brundisiumini (Brindisi). Teed pidi peeti ühendust Kreeka, Egiptuse ja Väike-Aasiaga. Tee valmis peamiselt 3 järgus: IV sajand eKr – valmis 195 km pikkune teelõik kuni Capuani, III sajand eKr – valmis lühike teelõik Capuast Beneventumini, II sajand eKr II pool, kuni 122 eKr – teed pikendati kuni Brundisiumini. Povoledo, Elisabetta (5. aprill 2008). "Past Catches Up With the Queen of Roads". New York Times. Vaadatud 26.12.2012. In ancient times the Appian Way, which links Rome to the southern city of Brindisi, was known as the regina viarum, the queen of the roads. But these days its crown appears to be tarnished by chronic traffic congestion, vandalism and, some of its guardians grumble, illegal development. Silvae, 2.2
Daniel Santos

Daniel Santos Peña (sündinud 14. oktoobril 1975 San Juanis) on Puerto Rico endine poksija. Santos sai II kergekeskkaalus (kuni 67 kg) 1996. aasta Atlanta olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Oleg Säyetovile (Venemaa) ja jäädes edasisest medaliheitlusest välja. Santos poksis septembrist 1996 kuni novembrini 2009 elukutselisena. Ta pidas kokku 38 kohtumist, millest võitis 32 (neist 23 nokaudiga) ja kaotas 4 (neist 1 nokaudiga) kohtumist ning viigistas 1 kohtumise. Ta on olnud aastatel 2000–2009 elukutseliste erinevate kaalukategooriate ja poksiorganisatsioonide maailmameister. 26. suveolümpiamängude poksivõistlus. Atlanta 1996. Tulemused inglise keeles Daniel Santos veebisaidil Olympedia (inglise) Daniel Santos veebisaidil BoxRec (inglise)
Thomas Enqvist

Thomas Karl Johan Enqvist (sündinud 13. märtsil 1974) on Rootsi tennisist. ATP profiil
Eesti sadamate loend

Eesti sadamate loend loetleb Eesti sadamaid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Abruka sadam Aegna sadam Alliklepa sadam Bekkeri sadam Dirhami sadam Haapsalu sadam Heltermaa sadam Hundipea sadam Kaavi sadam Kaberneeme sadam Kakumäe sadam Kalana sadam Kalasadam (Tallinn) Kallaste sadam Karepa sadam Karlova sadam Kaunispe sadam Kelnase sadam Kihnu sadam Koguva sadam Kuivastu sadam Kunda sadam Kuressaare sadam Kurkse sadam Kõiguste sadam Kõrgessaare sadam Kärdla sadam Kärsa sadam Käsmu sadam Laaksaare sadam Lahesuu sadam Lalli sadam Lehtma sadam Lennusadam Leppneeme sadam Lindi sadam Lohusalu sadam Loksa sadam Luunja sadam Lõunaranna sadam Mahu sadam Manilaiu sadam Meeruse sadam Merirahu sadam Miiduranna sadam Miinisadam Munalaiu sadam Mustvee sadam Muuga sadam Mõntu sadam Mölgi sadam Naissaare sadam Narva sadam Narva-Jõesuu sadam Nasva sadam Nõva sadam Orissaare sadam Orjaku sadam Paldiski Lõunasadam Paldiski Põhjasadam Paljassaare sadam Papissaare sadam Patareisadam Peetri sadam (Noblessneri sadam) Piirivalvesadam Pirita sadam Prangli sadam (Kelnase sadam) Puise sadam Purtse sadam Pärnu sadam Rannaküla sadam Ristna sadam Rohuküla sadam Roograhu sadam Roomassaare sadam Ruhnu sadam (Ringsu sadam) Saaremaa sadam Saastna sadam Salinõmme sadam Sarve sadam Seanina sadam Sillamäe sadam Suur-Holmi sadam Suursadam Sviby sadam Sõru sadam Tallinna Vanasadam Tapurla sadam Tartu jõesadam Toila sadam Treimani sadam Triigi sadam Turbuneeme sadam Vahtrepa sadam Vanasadam (Tallinn) Virtsu kalasadam (ka Virtsu Vanasadam) Virtsu sadam Vene-Balti sadam Veere sadam Vergi sadam Viinistu sadam Väike-Pakri sadam Vätta sadam Tallinna sadamate loend Veeteede Ameti sadamaregister veebis
SCADA

SCADA (Supervisory Control and Data Acquisition) on arvutisüsteemide ja sidevõrkude abil toimuv tehniliste protsesside jälgimine ja juhtimine. SCADA süsteemi oluliseks komponendiks on arvutiprogrammide pakett. Andmeid kogutakse: automaatjuhtimisseadmetelt sh. programmeeritavatelt kontrolleritelt, mitmesugustelt elektriaparaatidelt (mikroprotsessor-kaitsereleedelt jms.), RTU'delt, sagedusmuunduritelt, valgustuse juhtimisseadmetelt, termostaatidelt ja mujalt. mõõteseadmetelt – anduritelt ja arvestitelt sh. temperatuurianduritelt, elektri- ja veearvestitelt. Kogutavaid andmeid kasutatakse süsteemi või protsessi visualiseerimiseks ja juhtimiseks. Telemeetria Kasutajaliides
Eesti Laul 2013

Eesti Laul 2013 oli viies Eesti Laulu võistlus ja 20. Eurovisiooni lauluvõistluse Eesti eelvoor. Lauluvõistluse formaat on sama mis eelmisel aastal. Poolfinaalid peeti 16. ja 23. veebruaril ja finaal 2. märtsil 2013. Finaalis said enim poolthääli Grete Paia ja Birgit Õigemeel. Nende laulud läksid uuesti publikuhääletusele, mille tulemusena võitis Eesti Laulu 2013 Birgit Õigemeele esitatud laul "Et uus saaks alguse". Birgit kogus 51% häältest. Konkursile laekus 157 laulu, millest 20 paremat žürii otsusega poolfinaalidesse pääsesid. Žüriisse kuulusid Owe Petersell (Raadio Elmar), Lenna Kuurmaa (laulja), Erik Morna (Raadio 2), Alari Kivisaar (Raadio Sky+), Valner Valme (Postimees), Ingrid Kohtla (Eesti top 7, ERR), Siim Nestor (Eesti Ekspress), Koit Raudsepp (Raadio 2), Maiken (lauluõpetaja), Tauno Aints (helilooja) ja Kaupo Karelson (produktsioonifirma Ruut). Algselt pääses poolfinaali Tauri Anni lauluga "Miljoni roosiga kaardi sul saadan", mille kirjutasid Peeter Kaljuste ja Marek Sadam, kuid lugu kõrvaldati liigse sarnasuse tõttu juba varem avaldatud laulule ning poolfinaali lubati "Young Girl", kui esimesena žürii valikust välja jäänud laul. Toimus 16. veebruaril 2013 ETV stuudios, teleülekanne ETV-s algas kell 21:35. Toimus žüriihääletus ja telefonihääletus. Žüriisse kuulusid Lenna Kuurmaa, Valner Valme, Mart Niineste, Ithaka Maria, Owe Petersell, Kadri Voorand, Janek Murd, Olav Osolin, Kristo Rajasaare, Els Himma ja Heini Vaikmaa. Finaali pääses viis enim punkte kogunud lugu. Saadet juhtis Anu Välba. Toimus 23. veebruaril 2013 ETV stuudios, teleülekanne ETV-s algas kell 21:35. Toimus žüriihääletus ja telefonihääletus. Žüriisse kuulusid Lenna Kuurmaa, Valner Valme, Mart Niineste, Ithaka Maria, Owe Petersell, Kadri Voorand, Janek Murd, Olav Osolin, Kristo Rajasaare, Els Himma ja Heini Vaikmaa. Finaali pääses viis enim punkte kogunud lugu. Saadet juhtis Marko Reikop. Finalistide esinemisjärjestus loositi avalikult Solarise keskuse aatriumis 25. veebruaril. Loosimise viis läbi Marko Reikop. Finaal peeti 2. märtsil Nokia kontserdimajas. Saadet juhtisid Marko Reikop ja Anu Välba. Žürii koosseis: Sandra Nurmsalu, Tõnis Kahu, Marten Kuningas, Toomas Puna, Sofia Rubina, Owe Petersell, Reigo Ahven, Marju Länik, Toomas Olljum, Erik Morna. Eestit esindab Eurovisiooni lauluvõistlusel Birgit Õigemeel "Eesti Laul 2013" võitja on Birgit Õigemeel! Selgusid võistluse "Eesti laul 2013" poolfinalistid ERR, 13. detsember 2012 Eesti Laulu poolfinalist Tauri Anni eemaldati konkursilt ERR, 17. detsember 2012 Lauluvõistluse lehekülg Eesti Rahvusringhäälingu veebis
Anisa Vänikver

Anisa Vänikver (sündinud 1995) on Eesti laulja. Ta jõudis telesaate "Eesti otsib superstaari" viienda hooaja finalistide hulka. Ta osales konkursil Eesti Laul 2013 lauluga "The Missing Thing", mille autorited on Alar Kotkas, Pearu Paulus, Ilmar Laisaar ja Jana Hallas. Poolfinaalis saavutati 7. koht. "The Missing Thing" (veebruar 2013)
Stefan Edberg

Stefan Bengt Edberg (sündinud 19. jaanuaril 1966) on Rootsi tennisist. ATP profiil
Keskpäev (film)

''Keskpäev" on 1981. aastal loodud eesti lastefilm. Film põhineb Eno Raua kahe jutustuse (''Päris kriminaalne lugu" ja ''Telepaatiline lugu") motiividel. Filmi stsenarist ja lavastaja on Raivo Trass. Filmis mängivad Ülari Kirsipuu, Maria Avdjuško, Tormi Kevvai, Sven Suurraid, Mihkel Raud, Talis Trass, Anneli Piirjõe, Jüri Azarov. Filmivõtted on tehtud Vändras, lavastaja Toomas Lepp, operaatorid Maido Madisson ja Dorian Supin, muusikaline kujundaja Viive Ernesaks, helirežissöör Peeter Roos. "Keskpäevane praam" "Keskpäev" Eesti Filmi Andmebaasis
Digitaalselt adresseeritav valgustuse juhtimisliides

Digitaalselt adresseeritav valgustuse juhtimisliides (Digital Addressable Lighting Interface, DALI) on andmesideprotokoll hooneautomaatikas, mida kasutatakse valgustehniliste elektritarvitite juhtimiseks. Levinumad kasutusalad on elektroonilised impulss-toiteallikad, võimsusdimmerid ja elektroonilised süüteseadmed ehk elektroonilised ballastid. Kahesuunalise side tõttu on võimalik oleku tagasiside igalt valgustilt (erinevalt lihtsamatest protokollidest) Signaali pingenivoo 16 V (0 ±4,5 V madala nivoo ja 16 ±6,5 V kõrge nivoo korral) Sidekiirus 1200 bit/s Võrgukaabliks kasutatakse kahesoonelist kaablit. Võrgukaabli juhtmed peavad taluma elektrivõrgu pinget, isolatsioon peab taluma 600 V ja juhe olema vähemalt 1 mm ristlõikepindalaga. Pingelang võib olla kuni 2 V (300 m kohta). Kogu võrgukaabli pikkus ei tohi ületada 300 m. Kuni 250 m võrgu jaoks on soovituslik kasutada 1,5 mm ristlõikepindalaga juhet, pikema võrgu jaoks 2,5 mm ristlõikepindalaga juhet. Kui on tarvis kasutada pikemat võrku, on soovituslik kasutada sellise tootja võrgukontrollerit, kes pakub ka võrgu ulatuse laiendamise seadmeid, mis võimendavad DALI-signaali. Sellised seadmed peaksid olema kindlasti samas võrgus töötavate peremees-seadmete ja kontrolleritega kokkusobivad. Kokkusobivuse kohta leiab infot tootja kasutusjuhenditest, kodulehelt või õppematerjalidest. Võrk ei vaja lõputakisteid (termination resistors) Üks DALI-siin võimaldab ühendada kuni 64 seadet. Suuremate süsteemide jaoks on erinevad tootjad loonud võimaluse erinevaid DALI-võrke kokku kombineerida üheks, muu loogikaga süsteemiks. Enamikul tootjatel on tavaliselt saadaval keskseadmena juba neli süsteemi siseselt kokku ühendatud DALI-siiniga (4x 64 seadet, kokku 256 seadet) kontrollerid, mida saab veel omasugustega liita (Osram, Helvar, iLight, Lunatone jt). Selleks kasutatakse DALI-võrgu kontrollerite vahel enamasti kohtvõrku, aga ka CAN-võrku. Sealjuures ei ole kasutusel ühtset standardit ja ühendatavad seadmed peavad olema ühe- ja sama tootja omad. On olemas süsteeme, millel puudub võrkude liitmise limiit, seega on sedasi võimalik luua piiramatu suurusega süsteeme. Seadmed saab grupeerida kuni 16 eraldi digitaalselt juhitavaks rühmaks. Mõne tootja kontrollerid suudavad ka luua rohkem rühmasid, mis on siis vaid selle tootja kontrolleriga juhitavad (Osram, iLight). Sellised rühmad on juhitavad aeglasema kiirusega ja võivad alluda käskudele väiksemate valgustirühmade kaupa ajaliselt erinevalt või visuaalse nihkega ükshaaval. DALI andmed edastatakse kasutades Manchesteri kodeeringut, mistõttu sellel on kõrge signaali-müra suhe (SNR, signal to noise ratio). See omadus võimaldab töökindlat andmesidet tugevate elektriliste häiringute keskkonnas. Digital Multiplex ESTERM: signaali-müra suhe
Neogeen (ansambel)

Neogeen on eesti ansambel. Kalle Raudmets – laul, kitarr Rain Rämmal – klahvpillid Avo Laanemaa – bass Raido Lilleberg – trummid Esimesel singlil ("Väike maailm") tegid kaasa Freddy Tomingas ja Andrus Uuspõld.
Flank (ansambel)

Flank on eesti ansambel. Ansambli koosseisu kuuluvad Tõnn Tobreluts (vokaal, süntesaator), Tauno Tamm (kitarr, vokaal) ja Keio Münti (trummid). Lauluga "Missing Light" pääses ansambel konkursi Eesti Laul 2013 poolfinaali. Groundhog Day tuumikust moodustus uus bänd, elu24, 21. november 2012 Ansambli lehekülg Facebookis Laulu "Missing Light" video YouTube'is
Facelift Deer

Facelift Deer on eesti alternatiivroki ansambel Pärnust. Bändi praegune solist on 2012. aasta "Eesti otsib superstaari" konkursi võitja Rasmus Rändvee. Facelift Deer alustas tegevust 2011. aasta jaanuaris, praeguses koosseisus tegutsetakse 2011. aasta sügisest. Lauluga "Dance" pääsesid nad konkursi Eesti Laul 2013 finaali. 2014. aastal sai bänd Eesti Muusikaauhinna parima rokialbumi eest ja parima uue tulijana. Rasmus Rändvee – vokaal Paal Piller – kitarr/taustavokaal Karl Kallas – kitarr/taustavokaal Aap-Eerik Lai – basskitarr Renar Trummal või Siim Arusaar– trummid Endised liikmed Erko Elblaus – vokaal Gertrud Luhaoja – kitarr Ansambli leht Facebookis Ansambli leht board.koffer.ee-s
Keskpäev

Keskpäev on ajahetk, mil Päike asub ööpäeva jooksul seniidile kõige lähemal. Igapäevases keelekasutuses mõeldakse keskpäeva all kohalikku aega, kui kell on 12.00. kesköö
Grete Paia

Grete Paia (alates 2024. aastast kodanikunimega Grete Siiman; sündinud 27. augustil 1995 Saaremaal) on eesti laulja ja laulukirjutaja. Grete Paia on õppinud Kuressaare Gümnaasiumis, mille lõpetas 2014. aastal hõbemedaliga. 2018. aastal omandas Estonian Business Schoolis bakalaureusekraadi ärijuhtimises. Ta sai tuntuks lauluga "Lõpp sellel lool", mis oli 2011. aastal raadiojaama Elmar koostatavas edetabelis kolm nädalat esikohal. Lauluga "Päästke noored hinged" jõudis ta konkursi Eesti Laul 2013 poolfinaali ning sai edasi ka finaali. Finaalis sai Paia Birgit Õigemeele järel teise koha. 2016. aasta Eesti Laulu poolfinaalis esitas ta laulu "Stories Untold" ja pääses finaali, kus sai seitsmenda koha. 2022. aasta Eesti Laulul esitas ta koos Andrei Zevakiniga laulu "Mis nüüd saab", mis saavutas finaalis kuuenda koha. Ligikaudu aasta aega oli Grete Paial oma bänd Paia, millega võideti Noortebändi konkurss Superbänd 2011. Samal aastal saavutati ka Saaremaal Sadhu Jami stipendiumite jagamisel esimene koht. Ansambliga on Grete Paial salvestatud enda kirjutatud sõnade ja viisiga lood "Viirastus" ja "Falling". Aastatel 2012-2018 tegi Grete Paia koostööd Moonwalki agentuuriga. Grete Paia esituses on kõlanud näiteks laulud "San Sebastiano","Armagedon" ja "Püüame droone". 2022. aastal pälvis Paia tiitli "Aasta seksikaim naine". 10. septembril 2024. aastal abiellus Púr Múddi solisti Joonatan Siimaniga. Grete võttis enda perekonnanimeks Siimani, kuid artistina ja avalikkuse ees jätkab ikkagi Grete Paia nime all. "Grete Paia lõpetas keskkooli hõbemedaliga: olen selle üle väga õnnelik". ERR Menu. Vaadatud 21. jaanuar 2020. "Grete Paia lõpetas ülikooli: esimest korda saabub aeg, mil saan end lõpuks vaid muusikale pühendada". Õhtuleht. 18. juuni 2018. "Grete Paia". Moonwalk. Originaali arhiivikoopia seisuga 20. jaanuar 2019. Vaadatud 21. jaanuar 2020. "Grete Paia: Eesti Laulu teine koht oli minu jaoks täielik võit". ERR Menu. Vaadatud 21. jaanuar 2020. "Eesti Laulu võitis Jüri Pootsmann". ERR Menu. Vaadatud 21. jaanuar 2020. llmus Grete Paia singel “Päästke noored hinged”, moonwalk, 9. jaanuar 2013 "Aasta seksikaim naine Grete Paia: välisega saab seksikust rõhutada, põhiline on meie sees". 10.06.2022. "SUUR SALADUS! Grete Paia abiellumisest ansambli Púr Múdd muusiku Joonatan Siimaniga: me väga soovisime seda endale hoida". www.ohtuleht.ee. Vaadatud 12. septembril 2024. Laulu "Lõpp sellel lool" ametlik video
Söörömöö

Söörömöö on eesti naisvokaalansambel. Ansambli liikmed on kõik saarlased või Saaremaa päritolu. Ansambel osales koos Liisi Koiksoniga võistlusel Eesti Laul 2013, esitades laulu "Üle vee". Koosseis: Tuuli Rand Mari-Liis Aljas Maarja Aarma Maria Väli Teele Viira "Söörömöö – saare naiste ansambel" Õhtuleht, 1. september 2012 "Söörömöö laulis end kuulajate südamesse" Saarte Hääl, 27. august 2014
Vladimir Lebedev

Vladimir Lebedev (vene keeles Владимир Николаевич Лебедев; 10. juuni 1952 Võpolzovo, Bologoje rajoon, Kalinini oblast, Vene NFSV – 10. august 2021) oli Eesti NSV poliitik ja iseseisvas Eestis Venemaa kodanike liidu juhtfiguure. Ta sündis sõjaväelase perekonnas. Ta lõpetas 1969. aastal Tartu 4. Keskkooli. Aastatel 1969–1974 õppis ta Tartu Riikliku Ülikooli matemaatikateaduskonnas, 1974–1976 oli ajateenistuses Nõukogude sõjaväes; aastal 1979 lõpetas ta (töö kõrvalt) Läti Riikliku Ülikooli matemaatika- ja füüsikateaduskonna. Ta töötas aastatel 1976–1980 programmeerijana, aastatel 1981–1982 tootmiskoondise Talleks informatsiooni- ja arvutuskeskuse ülemana, 1982–1984 Tallinna Linna Rahvakontrolli Komitee inspektorina, 1984–1989 Tallinna Linna Statistikavalitsuse juhatajana, 1989–1990 Juhtimissüsteemide Projekteerimise ja Konstrueerimise Eribüroo Tallinna osakonna ülemana. Aastatel 1990–1992 oli ta Eesti Vabariigi Ülemnõukogu saadik. Димитрий Кленский. Умер Владимир Николаевич Лебедев. Доколе, 11. august 2021 Mässaja Vladimir Lebedev. SL Õhtuleht, 4. detsember 2007 Vladimir Lebedev: Pronksiöö oli Eesti valitsuse suuremõõduline provokatsioon. Eesti Päevaleht, 26. aprill 2012 Klenski, Kustov ja Lebedev asutavad poliitklubi. Delfi, 17. jaanuar 2013
Tonmi Lillman

Tonmi Kristian Lillman (3. juuni 1973 – 13. veebruar 2012), tuntud ka kui Otus, oli soome muusik, ansambli Lordi trummar aastast 2010 kuni surmani. Kuna Lillmani isa oli muusik, kasvas ta üles muusikainstrumentide keskel. Tonmi sai oma esimese trummikomplekti 9-aastaselt ja hakkas esinema 13-aastaselt. Oma põhiinstrumentide, trummide ja basskitarri kõrvalt mängis Tonmi ka süntesaatorit ja kitarri. Enne oma surma oli ta seotud bändidega Kylähullut, Vanguard ja 3rror. Kõige tuntum oli ta bändide Sinergy, To/Die/For ja Lordi trummarina. Kui Lordi endine trummar Kita oli otsustanud soolokarjääri kasuks, saatis Tonmi Mr Lordile sõnumi, olles kuulnud, et bänd vajab uut trummarit. Lordi võttis pakkumise vastu. Järjekorras teise trummari ja kümnenda liikmena Lordi “koletiste perekonnas” sai temast Otus, soomekeelse tähendusega 'Olend' või 'Elukas'. Tema esimene kontsert koos Lordiga toimus "Europe For Breakfast Tour" raames 5. novembril 2010 Ozhidania hallis Peterburis. Tema lavakarakterit Otust kirjeldati kombinatsioonina lihunikust, timukast, tulnukast, sisalikust ja zombist. Tonmi Lillman suri haigushoo tagajärjel. 2016. aasta seisuga on ta Lordi kunagistest liikmetest ainsana surnud. "Former TO/DIE/FOR And SINERGY Drummer TONMI LILLMAN Dead At 38". Blabbermouth.net. 15. veebruar 2012. Originaali arhiivikoopia seisuga 17. veebruar 2012. Vaadatud 15. veebruar 2012. Tonmi Lillman: Meteli.net Kylähullut: MySpace Vanguard Vanguard: MySpace Hateframe: mikseri.net
Sean Parnell

Sean Randall Parnell (sündinud 19. novembril 1962 Hanfordis Californias) on USA Vabariikliku Partei poliitik ja oli Alaska osariigi kümnes kuberner 2009. aasta juulist kuni 2014. aasta detsembrini. Tema eelkäija oli Sarah Palin. Hariduselt on Parnell advokaat. Tema abikaasa on Sandra Scebold. Neil on kaks last.
Läti Roheline Partei

Läti Roheline Partei (LZP, läti Latvijas Zaļā partija) on 13. jaanuaril 1990 asutatud Läti roheline erakond. Praegu on erakonnal 4 esindajat Läti seimis. Erakonna koduleht (läti keeles)
0 (muusika numbernotatsioon)

0 tähistab muusikalises hulgateoorias kasutusele võetud numbernotatsiooni puhul heliklassi "C".
Kibe tulikas

Kibe tulikas (Ranunculus acris) on tulikaliste sugukonda tulika perekonda kuuluv mitmeaastane rohttaimeliik. Kasvab heina- ja karjamaal, põldudel jm. Rohkesti esineb märjematel muldadel. Taim on 20 – 70 cm kõrge, püstise haruneva varrega. Lehed sõrmjagused, ülemised varrelehed kolmeks jagunenud. Õied kuldkollased, 1 – 2 cm läbimõõdus, viietise tupe ja krooniga. Õitseb maist augustini. Viljad pruunikad, 2,5 mm pikad. Üks taim annab kuni 750 seemet. Esimesel aastal areneb lehekodarik ja narmasjuurestik. Vars õitega kasvab järgmisel aastal. Taim paljuneb vegetatiivselt, risoomi pungadest arenevate varte abil, on peamine paljunemisviis seem­netega. Kibe tulikas andmebaasis eElurikkus Kibe tulikas
Mensuur (noodikiri)

Mensuur on vältussuhe mensuraalnoodikirjas.
Ilmvõimatu

"Ilmvõimatu" on 2012. aasta katastroofidraama, mis põhineb tõestisündinud lool. Filmi režissöör on Juan Antonio Bayona. Hispaania paar läheb koos oma kolme lapsega jõulupuhkusele Taisse. Kui maavärina põhjustatud tsunami tabab nende hotelli ja lahutab perekonna. Pereliikmed jäävad ellu ja hakkavad tsunamist tekkinud kaoses üksteist otsima. Naomi Watts – Maria Ewan McGregor – Henry Tom Holland – Lucas Samuel Joslin – Thomas Oaklee Pendergast – Simon Geraldine Chaplin Marta Etura Simon Blyberg – Ferdinand